El president de les Corts Valencianes visita Sagunt per a comprovar els avanços de la ciutat en diversos àmbits
18 de gener 2019

![](/media/dyofjzlk/63_c_visitapresidentcorts_02.jpg)  
  

L'alcalde de Sagunt, Quico Fernández, junt al del Tinent Alcalde, Pepe Gil i el regidor de Cultura, José Manuel Tarazona, ha rebut al president de les Corts Valencianes, Enric Morera i Català i a la diputada de les Corts Valencianes, Teresa García, que han visitat la ciutat per a comprovar de primera mà els avanços que ha tingut Sagunt en els últims anys en diversos àmbits com a cultura i indústria. Així, han recorregut els carrers del centre històric i s'han desplaçat, tambè, a Parc Sagunt.

  

L'alcalde s'ha mostrat orgullós per la visita, ja que, d'esta manera, el president ha pogut comprovar "**com totes eixes decisions que es prenen en les Corts tenen un resultat directe a la nostra ciutat, com per exemple l'aprovació de la llei LOTUP, que protegirà les nostres muntanyes**".

  

"**El que volíem amb esta visita és agrair a Enric Morera el suport que des de les Corts està rebent la nostra ciutat per a posar en marxa tots eixos projectes que ens estan situant com a referent en molts àmbits de la vida social, política i econòmica**", ha afirmat l'alcalde.

  

Per la seua part, Morera ha agraït la invitació de l'Ajuntament de Sagunt i ha explicat que l'objecte de jornada és “**verificar aquells avanços que ha tingut esta gran ciutat, que va tindre un present molt difícil en el 2015. Així, hem vingut a veure per a què han servit les accions que, des de l'àmbit institucional, des de les Corts, s'han concretat en l'acció de Sagunt, en cooperació amb l'Ajuntament**”.

  

“**Estem en una etapa esplendorosa d'esta gran ciutat, però podem anar més lluny, sempre que es facen les coses amb rigor, coneixement i cooperant amb les institucions. Tenim moltes lleis, més de 60, que han posat la base per a la construcció d'un nou renaixement del nostre país, però a vegades no es veuen els efectes i per això estem ací, per a veure com eixes decisions que s'obtenen després tenen un efecte positiu a les ciutats, empreses i persones**”, ha manifestat el president.

  

Així mateix, la diputada ha indicat que des de les institucions es treballa per a mostrar que Sagunt no solament és una gran ciutat per als que "**vivim ací**”, sinó també una ciutat “**que ha de ser referència al País Valencià. Ho estem aconseguint i és un treball coordinat de tots**”.

​  

![](/media/dimlhqi5/63_c_visitapresidentcorts.jpg)  
  
![](/media/aqipar3q/63_c_visitapresidentcorts_03.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-president-de-les-corts-valencianes-visita-sagunt-per-a-comprovar-els-avancos-de-la-ciutat-en-diversos-ambits/ "Facebook")
*   [](http://twitter.com/share?url=https://aytosagunto.es/va/actualitat/el-president-de-les-corts-valencianes-visita-sagunt-per-a-comprovar-els-avancos-de-la-ciutat-en-diversos-ambits/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-president-de-les-corts-valencianes-visita-sagunt-per-a-comprovar-els-avancos-de-la-ciutat-en-diversos-ambits/ "Linked In")
*   [](mailto:?body=https://aytosagunto.es/va/actualitat/el-president-de-les-corts-valencianes-visita-sagunt-per-a-comprovar-els-avancos-de-la-ciutat-en-diversos-ambits/)